**z 31. januára 2019,**

**ktorým sa mení a dopĺňa zákon č. 150/2013 Z. z.**

**o Štátnom fonde rozvoja bývania v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 150/2013 Z. z. o Štátnom fonde rozvoja bývania v znení zákona č. 276/2015 Z. z. a zákona č. 244/2017 Z. z. sa mení a dopĺňa takto:**

1. V § 6 ods. 1 sa písmeno a) dopĺňa tretím bodom, ktorý znie:

„3. kúpou bytu v rodinnom dome,“.

1. V § 6 ods. 1 sa písmeno c) dopĺňa štvrtým bodom, ktorý znie:

„4. stavebnými úpravami bytu v bytovom dome alebo rodinnom dome,“.

1. V § 6 odseky 3 a 4 znejú:

„(3) Na účely tohto zákona sa

1. kúpou bytu podľa odseku 1 písm. a) druhého bodu a kúpou nájomného bytu podľa odseku 1 písm. b) druhého bodu rozumie kúpa bytu od stavebníka uvedeného v kolaudačnom rozhodnutí, od nadobudnutia právoplatnosti ktorého neuplynuli viac ako tri roky,
2. kúpou bytu podľa odseku 1 písm. a) tretieho bodu sa rozumie kúpa bytu v rodinnom dome, ktorého kolaudačné rozhodnutie nadobudlo právoplatnosť minimálne tri roky pred podaním žiadosti.

(4) Ustanovenie odseku 3 písm. a) sa nepoužije, ak ide o kúpu bytu podľa odseku 1 písm. a) druhého bodu žiadateľom, ktorým

1. sú manželia podľa § 10 ods. 5 písm. a), ak uzavreli manželstvo najviac 12 mesiacov pred podaním žiadosti (ďalej len „mladomanželia“),
2. je fyzická osoba, ktorej skončila ústavná starostlivosť v detskom domove alebo v domove sociálnych služieb pre deti, fyzická osoba, ktorej skončilo poskytovanie sociálnej služby v zariadení sociálnych služieb s celoročnou pobytovou formou, alebo fyzická osoba, ktorej zanikla pestúnska starostlivosť, náhradná osobná starostlivosť alebo osobná starostlivosť poručníka (ďalej len „odchovanec“) alebo
3. je fyzická osoba s ťažkým zdravotným postihnutím alebo člen domácnosti podľa [§ 10 ods. 5 písm. c)](https://www.slov-lex.sk/static/SK/ZZ/2013/150/20180101.print.html#paragraf-10.odsek-5.pismeno-c).“.
4. V § 7 ods. 2 a ods. 3 sa za slová „§ 6 ods. 1 písm. a)“ vkladajú slová „a stavebné úpravy bytu v bytovom dome alebo rodinnom dome podľa § 6 ods. 1 písm. c) štvrtého bodu“.
5. V § 8 ods. 1 sa za písmeno c) vkladá nové písmeno d), ktoré znie:

„d) najviac 30 000 eur na byt, ak ide o stavebné úpravy bytu v bytovom dome alebo rodinnom dome podľa § 6 ods. 1 písm. c) štvrtého bodu,“.

Doterajšie písmená d) až h) sa označujú ako písmená e) až i).

1. V § 8 ods. 5 sa za slová „§ 6 ods. 1 písm. a) druhého bodu“ vkladajú slová „a tretieho bodu“.
2. V § 8 sa za odsek 6 vkladá nový odsek 7, ktorý znie:

„(7) Do obstarávacej ceny stavebných úprav bytu v bytovom dome alebo rodinnom dome podľa § 6 ods. 1 písm. c) štvrtého bodu sa započíta aj cena stavebných výrobkov a zariadení, ktoré sú pevne zabudované do stavby a zabezpečujú základné funkcie bývania.“.

Doterajšie odseky 7 až 9 sa označujú ako odseky 8 až 10.

1. V § 8 ods. 9 sa slová „odsekov 4 až 7“ nahrádzajú slovami „odsekov 4 až 8“.
2. V § 10 odsek 4 znie:

„(4) Ak podľa tohto zákona je možné obstarať byt starší ako tri roky, ustanovenie odseku 1 písm. c) sa na byt nepoužije.“.

1. V § 10 ods. 5 sa v úvodnej vete za slová „§ 6 ods. 1 písm. a)“ vkladajú slová „prvého a druhého bodu“.
2. V § 10 ods. 5 písm. e) sa slovo „samelého“ nahrádza slovom „osamelého“.
3. V § 10 sa za odsek 5 vkladá nový odsek 6, ktorý znie:

„(6) Žiadateľovi podľa [§ 7 ods. 1 písm. a)](https://www.slov-lex.sk/static/SK/ZZ/2013/150/20180101.print.html#paragraf-7.odsek-1.pismeno-a) možno podporu na obstaranie bytu podľa [§ 6 ods. 1 písm. a)](https://www.slov-lex.sk/static/SK/ZZ/2013/150/20180101.print.html#paragraf-6.odsek-1.pismeno-a) tretieho bodu poskytnúť, ak ide o mladomanželov.“.

Doterajšie odseky 6 až 22 sa označujú ako odseky 7 až 23.

1. V § 10 ods. 7 sa za slová „odseku 5“ vkladajú slová „a 6“.
2. V § 10 ods. 8 písm. b) sa vypúšťajú slová „poskytnutého podľa § 8 ods. 1 písm. a)“.
3. V § 10 sa za odsek 8 vkladá nový odsek 9, ktorý znie:

„(9) Suma odpustenej časti úveru podľa odseku 8 nepresiahne 6 000 eur, ak

a) ide o žiadateľa podľa [§ 7 ods. 1 písm. a)](https://www.slov-lex.sk/static/SK/ZZ/2013/150/20180101.print.html#paragraf-7.odsek-1.pismeno-a), ktorým sú mladomanželia a

b) úver bol poskytnutý na obstaranie bytu staršieho ako tri roky.“.

Doterajšie odseky 9 až 23 sa označujú ako odseky 10 až 24.

1. V § 10 ods. 10 sa slová „odseku 7“ nahrádzajú slovami „odseku 8“.
2. V § 10 ods. 12 písm. c) treťom bode sa slová „odseky 11 a 12“ nahrádzajú slovami „odseky 13 a 14“.
3. V § 10 ods. 20 sa slová „odseku 17“ nahrádzajú slovami „odseku 19“.
4. Za § 13 sa vkladá § 13a, ktorý vrátane nadpisu znie:

„§ 13a

Podmienky poskytnutia podpory na stavebné úpravy bytu

v bytovom dome alebo rodinnom dome

(1) Podporu na stavebné úpravy bytu v bytovom dome alebo rodinnom dome podľa § 6 ods. 1 písm. c) štvrtého bodu možno poskytnúť, ak

1. žiadateľom sú mladomanželia, ktorí spĺňajú podmienku podľa § 10 ods. 7,
2. kolaudačné rozhodnutie alebo iný doklad preukazuje, že bytová budova bola daná do užívania aspoň desať rokov pred podaním žiadosti,
3. na adrese bytu v bytovom dome alebo rodinnom dome nie je zapísané sídlo obchodnej spoločnosti alebo prevádzkareň živnosti.

(2) Mladomanželom, ktorým bola poskytnutá podpora na stavebné úpravy bytu v bytovom dome alebo rodinnom dome podľa § 6 ods. 1 písm. c) štvrtého bodu, možno počas platnosti zmluvy odpustiť 2 000 eur z úveru poskytnutého podľa [§ 8 ods. 1 písm. d)](https://www.slov-lex.sk/static/SK/ZZ/2013/150/20180101.print.html#paragraf-8.odsek-1.pismeno-a), ak spĺňajú podmienky podľa § 10 ods. 8 písm. a) až c).

(3) Suma odpustenej časti úveru podľa odseku 2 nepresiahne 6 000 eur.

(4) Ak ku dňu podania žiadosti podľa odseku 2 je zostatok úveru nižší ako 2 000 eur, možno žiadateľovi odpustiť sumu rovnajúcu sa zostatku úveru.

(5) Podporu na stavebné úpravy bytu v bytovom dome alebo rodinnom dome podľa § 6 ods. 1 písm. c) štvrtého bodu nemožno poskytnúť žiadateľovi podľa § 7 ods. 1 písm. a), ktorému bola poskytnutá podpora na obstaranie bytu podľa § 6 ods. 1 písm. a).

(6) Podporu na stavebné úpravy bytu v bytovom dome alebo rodinnom dome podľa § 6 ods. 1 písm. c) štvrtého bodu možno poskytnúť len jedenkrát.“.

1. V § 16 ods. 2 písm. j) sa slová „§ 10 ods. 10 písm. c)“ nahrádzajú slovami „§ 10 ods. 12 písm. c)“.
2. V § 18 ods. 2 písmeno a) znie:

„a) obstaranie bytu alebo nájomného bytu podľa [§ 10 ods. 1](https://www.slov-lex.sk/static/SK/ZZ/2013/150/20180101.print.html#paragraf-10.odsek-1), [ods. 2](https://www.slov-lex.sk/static/SK/ZZ/2013/150/20180101.print.html#paragraf-10.odsek-2), [ods. 12 písm. a)](https://www.slov-lex.sk/static/SK/ZZ/2013/150/20180101.print.html#paragraf-10.odsek-10.pismeno-a) [a b)](https://www.slov-lex.sk/static/SK/ZZ/2013/150/20180101.print.html#paragraf-10.odsek-10.pismeno-b) alebo [ods.](https://www.slov-lex.sk/static/SK/ZZ/2013/150/20180101.print.html#paragraf-10.odsek-14) 16,“.

1. V § 18 ods. 4 sa slová „§ 10 ods. 10“ nahrádzajú slovami „§ 10 ods. 12“.
2. Za § 23b sa vkladá § 23c, ktorý vrátane nadpisu znie:

„§ 23c

Prechodné ustanovenia k úpravám účinným od 1. júla 2019

Žiadosti o poskytnutie podpory na obstaranie bytu podľa § 6 ods. 1 písm. a) podané do 30. júna 2019 sa posudzujú podľa doterajších predpisov.“.

**Čl. II**

Tento zákon nadobúda účinnosť 1. júla 2019.

prezident Slovenskej republiky

predseda Národnej rady Slovenskej republiky

predseda vlády Slovenskej republiky